**Vojenský folklórny súbor Jánošík reprezentačné teleso Ministerstva obrany Slovenskej republiky** bol profesionálny vojenský folklórny súbor fungujúci ako rozpočtová organizácia Ministerstva obrany Slovenskej republiky. Medzi úlohy súboru patrilo reprezentovanie rezortu obrany na domácich a zahraničných podujatiach, "udržiavanie duševného potenciálu poskytovaním kultúrno-spoločenského servisu na úrovni nevyhnutnej a historicky potvrdenej pre zabezpečenie obranyschopnosti štátu prostriedkami umeleckého stvárnenia tradícií, zvykov a obyčajou v rezorte", údržbu vlastnej kostýmovej výbavy a iné úlohy. Okrem folklórneho programu mal v ponuke aj iné žánre tanca: írske tance, valčík, mazurka a iné. Súbor bol zrušený k 1. januáru 2012.

Dejiny
------

Súbor vznikol k 1. januáru 1993, bol teda rovnako starý ako Slovensko. Počas svojho pôsobenia sa v súbore vystriedalo 858 členov, 28 autorov choreografií a 33 autorov hudby. V 26 krajinách odohral 2797 predstavení. K 1. januáru 2006 bol status súboru zmenený z príspevkovej na rozpočtovú organizáciu, od 11. januára 2007 niesol posledný názov.

Po presune Jánošíku z Brna (neskôr Ondráš) do Zvolena sa vo vedení súboru vystriedali viacerí choreografi, dominoval Martin Szabó. V tomto období boli interpretmi vojaci základnej vojenskej služby a niekoľko poloprofesionálnych umelcov.

V roku 2002 začala postupná transformácia VFS Jánošík na profesionálne teleso. Choreograf Mgr. art. Martin Urban nastavil koncepciu profesionálneho systému, dramaturgiu a začal kreovať umelecký kolektív, v spolupráci s vedúcim hudobnej zložky Milanom Hrončekom, tanečným pedagógom Jaroslavom Uhrínom a neskôr hlavnou pedagogičkou a vedúcou tanečnej zložky Tatianou Urbanovou. V kapele sa postupne vystriedali primáši Eduard Tokár, Peter Brindzák, Juraj Stieranka. Sólistom cimbalistom bol celé obdobie Martin Budinský, neskôr aj vedúci orchestra. Hosťujúcou vedúcou a sólistkou speváckej zložky bola Anna Šmehilová. Sólistom inštrumentalistom Roman Malatinec. Paralelne spoluúčinkovali kapely pod vedením Michala Brodnianskeho, Maroša Kramára, Miroslava Uhriča. Logistiku a krojovú dielňu viedol Jaroslav Bučko, organizačne Jaroslav Hrivnák. Riaditeľom VFS Jánošík v tomto najproduktívnejšom období bol Ondrej Slivka. Do roku 2007 Jánošík odpremiéroval výročný program VFS Jánošík (2002), Reprezentačný program (2003, choreografia, dramaturgia a réžia Martin Urban, hudobné úpravy Peter Párničan, Štefan Molota, Milan Hronček, Ján Kružliak), divadelný projekt Husári (2005, námet, choreografia, réžia Martin Urban, divadelná réžia Dušan Cinkota, hudobná úprava Štefan Molota, scéna Marek Gašpar Šafárik, texty Jaroslav Mottl), niekoľko komerčných programov na kľúč, tri výchovné koncerty (autorstvo Jaroslav Uhrín, Milan Hronček). Po zmene riaditeľa (2007, Imrich Ľalík) sa vymenilo 80% umelcov. Vedenie tanečného súboru a choreografickú tvorbu postupne prebral Miroslav Morochovič, Michal Baláž, Michal Majer. Vedenie hudobnej zložky Martin Olšiak a neskôr Milan Olšiak. V roku 2012 bol Jánošík zrušený.

### Zrušenie

Vtedajší minister obrany Ľubomír Galko (SaS) oznámil, že súbor chce z úsporných dôvodov zrušiť nakoľko si rezort nemôže dovoliť 600 tisíc € ročne na jeho prevádzku. Súbor bol zrušený k 1. januáru 2012. Od rezortu dostali predstavitelia súboru návrh založiť občianske združenie, ktoré by podľa hovoru rezortu obrany, Ivana Rudolfa mohlo „formou výpožičky naďalej používať pre ministerstvo obrany nepotrebný hnuteľný majetok (kroje, nástroje, technické zariadenia)".

Zloženie súboru
---------------

Súbor v roku 2010 zamestnával 37 pracovníkov na plný úväzok, z toho 32 je pracovníkov umeleckých a piatich odborních. Priemerný plat bol 837€. V roku 2010 videlo 116 predstavení súboru približne 140 000 divákov.

### Hudobná zložka

Od roku 2007 bol primášom – koncertným majstrom a upravovateľom Mgr. art. Milan Olšiak. Vedúcim hudobnej zložky bol Mgr. art. Martin Olšiak. Hudobná zložka mala celkovo 8 členov. Hudobná zložka "naštudovala a od prezentovala dva samostatné koncerty a tri rozsiahle premiérové programy." Okrem ľudovej hudby boli jej súčasťou aj sólisti a spevácka skupina VFS.

### Tanečná zložka

Tanečná zložka bola vedená viacerými vedúcimi. Pôvodne mala 10 tanečných párov "pripravovaných divadelným systémom". Okrem folklórnych častí boli pripravované aj klasickým spôsobom s doplnením moderných techník. Od roku 2004 tanečnú zložku organizačne a pedagogicky viedla Tatiana Urbanová (dovtedy sólistka SĽUKu). Sólistami profesionálneho tanečného súboru boli Martin Vargočko, Stanislav Jankuv, Lukáš Miščík, Zita Babicová (Bravčoková), Veronika Kuglerová Zuzana Bosáková, Lucia Grausová, Mária Miklovičová, Petra Žiaková, Adriana Pinková, Jana Brišiaková, Peter Šághy, Juraj Jánošík, Michal Majer, Stanislav Marišler a.h. David Schimmer a.h. (rok interne), Peter Mezei a.h. a iní.

Referencie
----------

1. 1 2 3 4 5 6 7 8 9 10 11   *Výročná správa za rok 2010*. Bratislava: Ministerstvo obrany SR, rev. 2011-07-12, [cit. 2011-07-13].
2. 1 2 3  GALKO, Ľubomír. *Obrana ruší aj vojenský folklórny súbor Jánošík*. Hospodárske noviny, rev. 2011-09-02, [cit. 2012-05-05].
3. ↑   *História* [online]. Bratislava: Ministerstvo obrany SR, [cit. 2011-07-13]. Dostupné online. Archivované 2009-10-19 z originálu.
4. ↑  GALKO, Ľubomír. *Galko: Za rok sme rezort obrany stabilizovali a priviedli na historickú križovatku*. Bratislava: Ministerstvo obrany SR, rev. 2011-07-12, [cit. 2011-07-13].
5. 1 2   *Umelecké zložky* [online]. Bratislava: Ministerstvo obrany SR, [cit. 2011-07-13]. Dostupné online. Archivované 2010-08-07 z originálu.

| * z
* d
* u
Folklórne kolektívy na Slovensku |
| --- |
| Folklórne súbory | 
* Bezanka
* Brezová
* Bystrina
* Čačina
* Čarnica
* Detva
* Dolina
* Dopravár
* Družba
* Dúbrava
* Dudváh
* Dunaj
* Ekonóm
* Furmani
* Garam Menti
* Gymnik
* Haviar
* Heľpan
* Hornád
* Hradisko
* Chemlon
* Jahodná
* Jánošík (Svit)
* Jánošík (vojenský)
* Jedľovina
* Humenné
* Karpaty
* Kobylka
* Kopaničiar
* Lipa
* Liptov
* Lúčnica
* Madovec
* Maguranka
* Máj (Liptovský Mikuláš)
* Máj (Piešťany)
* Makovica
* Marína
* Mladosť (Banská Bystrica)
* Mladosť (Dubnica nad Váhom)
* Mostár
* Oravan
* Otava
* Partizán
* Poľana
* Považan
* PUĽS
* Rovňan
* Rozmarija
* Rozsutec
* Sabinovčan
* Sedličan
* Skaličan
* Slnečnica
* SĽUK
* Spievanky
* Stavbár
* Strážske
* Striebornica
* Szőttes
* Šarišan
* Šiňava
* Technik
* Trenčan
* Turiec
* Urpín
* Vagonár
* Váh
* Vatra
* Vršatec
* Zlatňanka
* Zobor
* Železiar

 |
| Folklórne skupiny | 
* Bukovina
* Očovan
* Raslavičan
* Špačinčanka
* Zamutovčan
* Hanišťanka
* Haniščane

 |
| Detské folklórne súbory | 
* Brezinka
* Čečinka
* Dúbravienka
* Leváranek
* Raslavičanik
* Sedličan
* Sliačanček
* Trávniček
* Turiec
* Vienok

 |

| * z
* d
* u
Zvolen |
| --- |
| Samospráva | 
* *Primátorka:* Lenka Balkovičová (od 2018)
* *Čestní občania*
* *Katastrálne územia:* Lukové
* Môťová
* Zolná
* Zvolen

 |
| Geografia | 
* Borová hora
* Hron
* Môťová (vodná nádrž)
* Neresnica
* *Chránené územia:* Arborétum Borová hora
* Zolniansky lahar

 |
| Pamiatky a stavby | 
* Evanjelický kostol
* Jurkovičove domy
* Park ušľachtilých duší
* Pustý hrad
* Zvolenský zámok
* *Zoznam kultúrnych pamiatok vo Zvolene*
* *K:Stavby*

 |
| Doprava | 
* *Mestská:* MHD
* *Cestná:* R1
* R3
* R3
* I/66
* *Železničná:* Zvolen osobná stanica
* Zvolen nákladná stanica
* Zvolen mesto
* Železničná trať Nové Zámky – Zvolen
* Železničná trať Zvolen – Čata
* Železničná trať Zvolen – Košice
* Železničná trať Zvolen – Vrútky
* Železničná trať Zvolen – Diviaky
* *K:Doprava*

 |
| Námestia a ulice | 
* *Námestia:* SNP
* *Zoznam*

 |
| Kultúra | 
* Divadlo Jozefa Gregora Tajovského
* Marína (folklórny súbor)
* Zvolenská sedmička
* Krajská knižnica Ľudovíta Štúra
* Vojenský folklórny súbor Jánošík
* *K:Kultúra*

 |
| Školy | 
* Technická univerzita vo Zvolene
* SOŠ hotelových služieb a obchodu

 |
| Šport | 
* MFK Lokomotíva Zvolen
* HKm Zvolen
* Zvolen Punishers
* Zvolen Patriots
* Zimný štadión
* *K:Šport*

 |
| Osobnosti | 
* *K:Osobnosti*

 |